இந்திய கிரிக்கெட் அணியின் முன்னாள் தலைவர் மகேந்திரசிங் தோனி, யாருக்கும் எதனையும் நீரூபிக்க வேண்டிய அவசியம் இல்லை என அவுஸ்ரேலிய அணியின் முன்னாள் சுழற்பந்து வீச்சாளர் ஷேன் வோர்ன் தெரிவித்துள்ளார். ஐ. பி. எல். தொடரில் ரைசிங் புனே சூப்பர்ஜெயன்ட் அணியில் இடம்பெற்றுள்ள தோனி, சிறப்பாக சோபிக்க தவறியுள்ளதால் பல்வேறு விமர்சனங்களை எதிர்கொண்டுள்ள நிலையில், ஷேன் வோர்ன் இன்று (செவ்வாய்க்கிழமை) வெளியிட்டுள்ள டுவிட்டர் பதிவிலேயே இவ்வாறு ஆதரவாக கருத்து வெளியிட்டுள்ளார்.